Cuneiform Tablet TC 2 32
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šur ù en-nam-a-šur qí-bi₄-ma um-ma i-dí-sú-en₆-ma a-na EN-nam-a-šur qí-bi₄-ma 5 {TÚG}ku-ta-nu iš-tù ša-na-at a-dí-na-ku-um-ma tù-kà-al ù a-na-ku i-na ú-mì-im a-mì-im-ma 16 GÍN.TA áš-qúl ki-ma i-nu-mì-šu-ma me-eḫ-ra-tim ta-da-nim 2 GÍN.TA KÙ.BABBAR i-na TÚG.ḪI.A KÙ.BABBAR 10 GÍN.TA ag-mì-il₅ a-li TÚG-tí ta-dí-a-ni me-eḫ-ra-tim ta-ta-na-dí DINGIR lu i-de₈ a-wa-tim ṭup-pá-am la ú-ma-la i-na 1.5 ma-na KÙ.BABBAR ša TÚG.ḪI-tí-a ù 68 ma-na URUDU ša li-bi₄-kà ŠÀ.BA 60 ma-na ta-dí-nam i-na KÙ.BABBAR 0.5 ma-na 3.33333 GÍN ša ú-ṣa-nim 3 GÍN ša ì-lí-áš-ra-ni ù 1 GÍN ta-dí-nam ší-tí KÙ.BABBAR 0.83333 ma-na 6 GÍN KÙ.BABBAR i li-bi₄-kà KÙ.BABBAR a-na PUZUR₄-a-šur dí-in me-eḫ-ra-tim i KÙ.BABBAR-pì-šu i kà-ni-iš a-lá-qé